CELEX: 62014TN0341
Language: fi
Date: 2014-05-15 00:00:00
Title: Asia T-341/14: Kanne 15.5.2014 – Klyuyev v. neuvosto

11.8.2014   
            
            
               FI
            
            
               Euroopan unionin virallinen lehti
            
            
               C 261/29
            
         Kanne 15.5.2014 – Klyuyev v. neuvosto
   (Asia T-341/14)
   2014/C 261/52
   Oikeudenkäyntikieli: englanti
   
      Asianosaiset
   
   
      Kantaja: Sergiy Klyuyev (Donetsk, Ukraina) (edustaja: solicitor R. Gherson)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan siltä osin kuin ne koskevat kantajaa
               
                           —
                        
                        
                           Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä 5.3.2014 annetun neuvoston päätöksen 2014/119/YUTP ja
                        
                     
                           —
                        
                        
                           Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä 5.3.2014 annetun neuvoston asetuksen (EU) N:o 208/2014.
                        
                     
         
               —
            
            
               velvoittamaan neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seitsemään kanneperusteeseen, joista kuusi ovat olennaisilta osin samat tai samankaltaiset kuin ne kanneperusteet, joihin vedotaan asiassa T-340/14, Klyuyev v. neuvosto.
   Lisäksi kantaja vetoaa kanteensa tueksi kanneperusteeseen, joka perustuu siihen, että neuvoston toimet eivät täyttäneet edellytystä kantajan sisällyttämiseksi luetteloon niistä henkilöistä, yhteisöstä ja elimistä, joihin sovelletaan kyseisiä rajoittavia toimenpiteitä, eli sitä, että kyseisen henkilön on todettu olevan vastuussa Ukrainan valtion varojen väärinkäytöstä tai ihmisoikeuksien loukkaamisesta Ukrainassa, koska kantajan luetteloon sisällyttämistä perusteltiin ainoastaan sillä, että häntä väitetään tutkittavan Ukrainassa osallisuudesta sellaisiin rikoksiin, jotka liittyvät Ukrainan valtion varojen kavaltamiseen ja kyseisten varojen siirtämiseen laittomasti Ukrainan ulkopuolelle.